section_heading: Povijest
paragraph_text: Godinu dana nakon Drugog svjetskog rata, u Sarajevu je s radom počela i Viša pedagoška škola te Biološki institut. Nakon što je poslije Medicinskog, Pravnog i Poljoprivredno-šumarskog fakulteta otvoren i Tehnički fakultet, Skupština NR BiH je 1949. donijela Zakon o Univerzitetu kojim je osnovano Sveučilište u Sarajevu. Filozofski fakultet (s prirodno-matematičkim odsjekom) i Veterinarski fakultet punopravni članovi Sveučilišta postali su 1950. Narednih desetljeća uslijedilo je razdoblje dinamičnog rasta.